**Nodarbinātības valsts aģentūra**

**PĀRSKATS PAR BEZDARBA SITUĀCIJU VALSTĪ (SEPTEMBRIS)**

**RĪGA**

**2018. GADA 7. NOVEMBRIS**

Pārskats par bezdarba situāciju valstī tiek ievietots Nodarbinātības valsts aģentūras (turpmāk – NVA) mājas lapā kopš 2011.gada augusta. Pārskata sagatavošanā ir izmantota NVA rīcībā esošā informācija par NVA reģistrētajiem bezdarbniekiem un brīvajām darba vietām. Pārskats sniedz informāciju par aktuālo situāciju darba tirgū, reģistrēto bezdarbnieku portretu, reģistrētajām brīvajām darba vietām un informāciju par NVA īstenotajiem pasākumiem.

© Nodarbinātības valsts aģentūra, 2018

K.Valdemāra ielā 38 k-1, Rīgā, LV – 1010

Tālrunis: 371-67021744

E-pasts: [nva@nva.gov.lv](mailto:nva@nva.gov.lv)

Interneta vietne: <http://www.nva.gov.lv/>

Ziņojumu sagatavoja: A.Maskaļovs

Publicēšanas un citēšanas gadījumā atsauce ir obligāta.

|  |
| --- |
| Saturs  [Informācijas kopsavilkums 3](#_Toc529363452)  [1. Reģistrētā bezdarba līmenis un bezdarbnieku skaits Latvijā 3](#_Toc529363453)  [1.1. Bezdarbnieka statistiskais portrets 5](#_Toc529363454)  [2. Reģistrētās darba vietas valstī 9](#_Toc529363455)  [3. Informācija par NVA īstenotajiem pasākumiem un darbiekārtošanās 12](#_Toc529363456)  [4. NVA klientu interese par darbu ārzemēs 14](#_Toc529363457)  [5. NVA klientu auditorija (NVA mājas lapas lietotāji) 14](#_Toc529363458)  [6. Apkopojošā statistika 15](#_Toc529363459) |

# 

# Informācijas kopsavilkums

|  |
| --- |
| * Salīdzinot ar atbilstošo periodu pirms gada, reģistrētā bezdarba līmenis samazinājies par 0,5% punktiem (no 6,6% uz 6,1%). Kā ierasts ziemas mēnešos bija neliels pieaugums, savukārt ar martu var novērot bezdarba līmeņa samazināšanos. * NVA uzskaitē 2018. gada septembra sākumā bija 58 051, bet beigās 56 734 bezdarbnieki. **Mēneša laikā** reģistrēto bezdarbnieku skaits valstī **samazinājies par 1 317 cilvēkiem jeb 2,3%.** * 2018. gada 9 mēnešos NVA reģistrētas 70 002 brīvās darba vietas, kas ir par 14 709 jeb 26,6% vairāk salīdzinot ar 2017. gada janvāri – septembri. Vērojama tendence **pieaugt aktuālo brīvo darba vietu skaitam, kā arī pieaug šo vakanču atrašanās uzskaitē ilgums.** Šā gada septembra beigās aktuālās brīvās darba vietas sasniedza augstāko rādītāju (24 181) kopš 2007. gada. * 2018. gada janvārī – septembrī darbā iekārtojušies **50 821[[1]](#footnote-1)** bezdarbnieki, no kuriem 17 748 (34,9%) ir iekārtojušies darbā pēc kāda NVA aktīvā nodarbinātības pasākuma pabeigšanas (izņemot konkurētspējas paaugstināšanas pasākumu (turpmāk – KPP) informatīvās dienas). * **Visvairāk NVA reģistrēto bezdarbnieku ir vienkāršajās profesijās** (palīgstrādnieks, mazumtirdzniecības veikala pārdevējs, apkopējs, pārdevējs konsultants). * Visvairāk **brīvo darba vietu skaits**, salīdzinot ar atbilstošo periodu pirms gada, **pieaudzis** **būvniecībā** – betonētājs, apdares darbu strādnieks, ēku celtnieks, palīgstrādnieks, namdaris, mūrnieks, ēku siltinātājs, būvnieks, kā arī **administratīvo un apkalpojošo dienestu darbībā** - noliktavas darbinieks, ēku celtnieks, koka būvkonstrukciju montētājs, metālmateriālu metinātājs, klientu apkalpošanas operators, kravas automobiļa vadītājs, mežcirtējs, zivju apstrādātājs. * **Lielākais brīvo darba vietu pieaugums gada griezumā** vērojams **zemas kvalifikācijas** profesijās (palīgstrādnieks, ceļa būves palīgstrādnieks, ceha strādnieks, tirdzniecības zāles darbinieks, būvstrādnieks, izstrādājumu marķētājs) un **vidējas kvalifikācijas profesijās**, īpaši kvalificētiem lauksaimniecības, mežsaimniecības un zivsaimniecības darbiniekiem: mežcirtējs, mežstrādnieks, zāģētājs (meža jomā), gaļas un ādu apstrādātājs. |

# Reģistrētā bezdarba līmenis un bezdarbnieku skaits Latvijā

Reģistrētā bezdarba līmenis valstī 2018. gada septembra beigās bija 6,1% (reģistrēto bezdarbnieku īpatsvars darbspējas vecumā ekonomiski aktīvo iedzīvotāju kopskaitā). Atšķirības rādītājā starp reģioniem sasniedz vairāk kā 3 reizes.

Attēls .



*Reģistrētā bezdarba līmenis mēneša beigās, %*

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  | *Mēneši* | | | | | | | | | | | |
| *Gadi* | Jan | Feb | Mar | Apr | Mai | Jūn | Jūl | Aug | Sep | Okt | Nov | Dec |
| **2008** | 5,0 | 5,0 | 4,9 | 4,8 | 4,8 | 4,9 | 5,1 | 5,2 | 5,3 | 5,6 | 6,1 | 7,0 |
| **2009** | 8,3 | 9,5 | 10,7 | 11,0 | 11,3 | 11,5 | 11,8 | 12,3 | 13,2 | 14,1 | 15,1 | 16,0 |
| **2010** | 16,6 | 17,1 | 17,3 | 16,7 | 16,2 | 15,6 | 15,3 | 15,0 | 14,6 | 14,3 | 14,3 | 14,3 |
| **2011** | 14,5 | 14,5 | 14,4 | 13,9 | 13,2 | 12,6 | 12,1 | 11,8 | 11,6 | 11,5 | 11,5 | 11,5 |
| **2012** | 11,7 | 11,8 | 11,7 | 11,3\*/  12,9\*\* | 12,3 | 11,9 | 11,6 | 11,3 | 11,0 | 10,7 | 10,6 | 10,5 |
| **2013** | 10,9 | 10,9 | 10,8 | 10,4 | 9,9 | 9,6 | 9,5 | 9,3 | 9,1 | 9,1 | 9,3 | 9,5 |
| **2014** | 9,8 | 9,9 | 9,8 | 9,6 | 9,1 | 8,9 | 8,6 | 8,4 | 8,2 | 8,2 | 8,3 | 8,5 |
| **2015** | 9,0 | 9,1 | 9,2 | 8,8 | 8,6 | 8,6 | 8,6 | 8,5 | 8,3 | 8,3 | 8,4 | 8,7 |
| **2016** | 9,1 | 9,2 | 9,1 | 8,8 | 8,4 | 8,3 | 8,3 | 8,1 | 7,9 | 7,9 | 8,0 | 8,4 |
| **2017** | 8,5 | 8,4 | 8,3 | 7,8 | 7,4 | 7,2 | 7,1 | 6,9 | 6,6 | 6,6 | 6,7 | 6,8 |
| **2018** | 7,0 | 7,1 | 7,0 | 6,7 | 6,4 | 6,4 | 6,4 | 6,3 | **6,1** |  |  |  |
| \* Reģistrētā bezdarba līmenis valstī 2012.gada aprīļa beigās bija 11,3% (bezdarbnieku īpatsvars ekonomiski aktīvo iedzīvotāju kopskaitā pirms CSP veiktā pārrēķina atbilstoši tautas skaitīšanas datiem). Valstī bezdarba līmenis salīdzinājumā ar 2012.gada martu samazinājās par 0,4 %punktiem. | | | | | | | | | | | | |
| \*\* Ņemot vērā aktualizēto ekonomiski aktīvo iedzīvotāju skaitu, bezdarba līmenis 2012. gada aprīļa beigās ir 12,9 %, kas ir par 1,6  %punktiem augstāks, nekā rēķinot pēc iepriekš izmantotā ekonomiski aktīvo iedzīvotāju skaita. CSP aktualizētais ekonomiski aktīvo iedzīvotāju skaits tiks izmantots bezdarba līmeņa aprēķināšanai 2012.gada aprīlī un turpmākos mēnešos. | | | | | | | | | | | | |

2018. gada septembra beigās NVA reģistrēti 56 734 bezdarbnieki. Mēneša laikā reģistrēto bezdarbnieku skaits valstī ir samazinājies par 1 317 cilvēkiem jeb 2,3%, ņemot vērā NVA darbu ar klientiem un darba tirgus piedāvātās iespējas.

*Bezdarbnieku skaits (uz mēneša beigām)*

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  | *Mēneši* | | | | | | | | | | | |
| *Gadi* | Jan | Feb | Mar | Apr | Mai | Jūn | Jūl | Aug | Sep | Okt | Nov | Dec |
| **2008** | 53325 | 53429 | 52806 | 52897 | 52213 | 54012 | 55436 | 56333 | 57644 | 61049 | 67065 | 76435 |
| **2009** | 90436 | 103731 | 116768 | 123127 | 126595 | 129269 | 132519 | 137586 | 147754 | 157897 | 169236 | 179235 |
| **2010** | 186295 | 192032 | 194253 | 189881 | 183476 | 176879 | 173301 | 169676 | 165386 | 162497 | 161816 | 162463 |
| **2011** | 164551 | 164880 | 163454 | 157857 | 149600 | 142428 | 137638 | 134175 | 131659 | 130541 | 130240 | 130296 |
| **2012** | 132575 | 133413 | 132158 | 127783 | 121994 | 117606 | 114689 | 111542 | 108322 | 105670 | 104414 | 104052 |
| **2013** | 107488 | 107687 | 107063 | 102760 | 97769 | 94754 | 92975 | 91202 | 89435 | 89616 | 91619 | 93321 |
| **2014** | 96762 | 97736 | 96496 | 92010 | 87780 | 85296 | 83163 | 80938 | 79104 | 79183 | 79869 | 82027 |
| **2015** | 86246 | 87873 | 86604 | 82833 | 80567 | 80688 | 80671 | 79825 | 78557 | 78052 | 79153 | 81780 |
| **2016** | 85452 | 86581 | 85414 | 82268 | 79092 | 78164 | 77425 | 75664 | 74357 | 74053 | 75348 | 78357 |
| **2017** | 80016 | 79152 | 76431 | 71705 | 68439 | 66708 | 65554 | 63717 | 61461 | 61014 | 61538 | 63121 |
| **2018** | 65136 | 65282 | 64631 | 61882 | 59548 | 59119 | 58888 | 58051 | 56734 |  |  |  |

Kopumā šā gada 9 mēnešos vērojama darba tirgus situācijas uzlabošanās. Bezdarbnieka statusu, salīdzinot ar iepriekšējā gada atbilstošo periodu, ieguvušas par 166 personām mazāk.

Attēls .



|  |  |
| --- | --- |
| Salīdzinot ar iepriekšējo ceturksni, sadalījumā pēc pēdējās nodarbošanās (profesijas) vairāk statusu ieguvuši: pārdevējs konsultants – 98, apkopējs – 93, vispārējās vidējās izglītības skolotājs – 65, mazumtirdzniecības veikala pārdevējs – 61, skolotāja palīgs – 44, vispārējās pamatizglītības skolotājs – 43, pirmsskolas izglītības skolotājs – 39, kūdras ieguves palīgstrādnieks – 36. | Attēls . |
|  |  |

## Bezdarbnieka statistiskais portrets

No reģistrēto bezdarbnieku kopskaita (56 734) 2018. septembra beigās 57,8% (32 767) bija sievietes un 42,2% (23 967) vīrieši. Var novērot, ka vīriešu bezdarbnieku īpatsvars pieaug ziemas mēnešos, kas skaidrojams ar viņu lielāku iesaisti sezonas darbu veikšanā.

2018. gada septembra beigās puse reģistrēto bezdarbnieku bija ar bezdarba ilgumu līdz 6 mēnešiem – 28 988 jeb 51,1%. Lielākās svārstības vērojamas tieši šajā grupā.

Attēls .



Vidējais bezdarba ilgums 2018. gada septembra beigās ir **178 dienas** jeb 6 mēneši, kas, salīdzinot ar atbilstošo periodu pirms gada, ir par 29 dienām mazāk. Salīdzinot ar iepriekšējo gadu, bezdarba ilguma pieaugums vērojams tikai ilgstošo bezdarbnieku mērķgrupā. Tas skaidrojams ar to, ka ilgstošo bezdarbnieku samazinājums gada laikā vairāk vērojams tiem, kuriem bezdarba periods ir bijis īsāks. Līdz ar to uzskaitē pieaug nelabvēlīgākas grupas īpatsvars, kuras integrēšanai darba tirgū NVA sadarbojas ar pašvaldībām un to sociālajiem dienestiem.

Attēls .



|  |  |
| --- | --- |
| Reģistrēto bezdarbnieku skaits sadalījumā pa profesijām pēc pēdējās nodarbošanās 2018. gada septembra beigās (lielākais skaits): palīgstrādnieks 2 719 (5%), mazumtirdzniecības veikala pārdevējs – 1 779 (3%), apkopējs – 1 644 (3%). Salīdzinot ar iepriekšējo periodu, lielākais samazinājums vērojams bezdarbnieku skaitā, kam pēdējā nodarbošanās (profesija) bija palīgstrādnieks – 563, mazumtirdzniecības veikala pārdevējs – 456, apkopējs – 136, kokapstrādes iekārtu operators – 136, būvstrādnieks – 119, sētnieks – 114, pārdevējs konsultants – 91, kravas automobiļa vadītājs – 83, aprūpētājs – 75. | Tabula . |

Savukārt lielākais pieaugums bezdarbnieku skaitā, sadalījumā pēc pēdējās nodarbošanās: asistents personām ar invaliditāti – 76, klientu apkalpošanas speciālists – 47, lietvedis – 47, klientu /pārdošanas konsultants – 47, ceha strādnieks – 39, banku speciālists – 36, skolotāja palīgs – 34, elektromontieris – 34, pārdošanas vadītājs – 33, auklis – 32.

Reģistrēto bezdarbnieku kopskaitā 2018. septembra beigās lielāko īpatsvaru veido bezdarbnieki **ar profesionālo izglītību – 35,5%,** no kuriem puse (53,2%) ir vecumā 50 gadi un vairāk. Salīdzinot ar atbilstošo periodu pirms gada, bezdarbnieku skaits par 347 jeb 3% pieaudzis grupā ar augstāko izglītību. Pārējās izglītības grupās vērojams bezdarbnieku skaita kritums. Ar sabiedrības novecošanos, arī bezdarbnieku vecuma struktūrā iezīmējas līdzīgas tendences, salīdzinājumā ar 2017. gada atbilstošo periodu, bezdarbnieku īpatsvars vecumā 60 gadi un vairāk ir pieaudzis par 624 personām jeb 11%.

|  |  |
| --- | --- |
| Tabula . | Tabula . |

2018. gada septembra beigās lielākās mērķgrupas no bezdarbnieku kopskaita ir bezdarbnieki vecumā **50 gadi un vairāk** – 40,4% un **ilgstošie bezdarbnieki** – 26,6%.

Salīdzinot ar attiecīgo periodu pirms gada, absolūtos skaitļos visās mērķgrupās vērojams bezdarbnieku skaita **samazinājums.** Tomēr komplicētāka atgriešanās darba tirgū un līdz ar to mazāks samazinājums bijis bezdarbniekiem ar invaliditāti (par **2%** jeb 181 personu) un bezdarbniekiem vecumā 50 gadi un vairāk (par **4%** jeb 910 personām). Mērķa grupas klientu integrēšana darba tirgū ir viena no NVA prioritātēm, tādēļ plānots turpināt sadarbību ar darba devējiem un nevalstiskajām organizācijām (turpmāk NVO), lai rastu iespējas integrēties darba tirgū.

Attēls .



***Ilgstošie bezdarbnieki***

|  |  |
| --- | --- |
| Ilgstošo bezdarbnieku kopskaitā 58,8% bija bezdarbnieki vecumā 50 gadi un vairāk, 25,1% – bezdarbnieki ar invaliditāti, 1,5% – jaunieši bezdarbnieki (15 – 24 gadi). | Attēls . |

Lielākais ilgstošo bezdarbnieku skaita samazinājums, salīdzinot ar iepriekšējā gada atbilstošo periodu, sadalījumā pa profesijām pēc pēdējās nodarbošanās: palīgstrādnieks – 323, mazumtirdzniecības veikala pārdevējs – 139, apkopējs – 67, sētnieks – 65, būvstrādnieks – 55, aprūpētājs – 45, kokapstrādes iekārtu operators – 40, zivju apstrādātājs – 38.

*Ilgstošo bezdarbnieku īpatsvars reģionos no kopējā bezdarbnieku skaita reģionā (30.09.2018.)*

|  |  |
| --- | --- |
| Attēls . | Salīdzinot ar 2017. gada atbilstošo periodu, ilgstošo bezdarbnieku skaits samazinājies visos reģionos – kopā par 3 775 personām jeb 20,0%. Lielākais ilgstošo bezdarbnieku samazinājums vērojams Rīgas – par 28,8% un Kurzemes reģionā – par 25,7%. Savukārt mazākais samazinājums gada griezumā bijis Latgalē – 15,8%. |

2018. gada 9 mēnešos darbā iekārtojušies 10 150 ilgstošie bezdarbnieki, no kuriem 5 315 (52,4%) ilgstošie bezdarbnieki ir iekārtojušies darbā pēc kāda aktīvā NVA pasākuma pabeigšanas (izņemot KPP informatīvās dienas).

***Jaunieši bezdarbnieki***

|  |  |
| --- | --- |
| 2018. gada septembra beigās bezdarbnieku (15-29 gadi) kopskaitā 8,8% bija ilgstošie bezdarbnieki, 5,4% – personas pēc bērna kopšanas atvaļinājuma, 5,9% personas ar invaliditāti. Lielākais bezdarbnieku (15-29) skaits sadalījumā pa profesijām pēc pēdējās nodarbošanās: pārdevējs konsultants – 426, palīgstrādnieks – 320, mazumtirdzniecības veikala pārdevējs – 314, viesmīlis – 170, klientu apkalpošanas speciālists – 166, projekta vadītājs – 139, pavārs – 139, krupjē – 119, ceha strādnieks – 100, bārmenis – 94. | Attēls . |

2018. gada 9 mēnešos darbā iekārtojušies 13 163 bezdarbnieki (15-29), no kuriem 4 189 (31,8%) jaunieši bezdarbnieki ir iekārtojušies darbā pēc kāda aktīvā NVA pasākuma pabeigšanas (izņemot KPP informatīvās dienas).

***Bezdarbnieki ar invaliditāti***

|  |  |
| --- | --- |
| Pieaugums īpatsvarā skaidrojams ar kopējo cilvēku ar invaliditāti pieaugumu Latvijas iedzīvotāju skaitā, kā arī ar aktīvu NVO darbu, kas pārstāv personu ar invaliditāti intereses. Lai gan salīdzinot ar atbilstošo periodu pirms gada, mērķgrupas samazinājums absolūtos skaitļos ir par 181 personu, atgriešanās darba tirgū ir lēnāka kā citām grupām, līdz ar to īpatsvara kāpums turpinās. 2018. gada septembra beigās vairāk kā puse (63,4%) no reģistrētajiem bezdarbniekiem ar invaliditāti ir vecumā virs 50 gadiem, 47,4% no reģistrētajiem bezdarbniekiem ar invaliditāti ir  ilgstošie bezdarbnieki, jaunieši bezdarbnieki (15-24) ir 2,3%. | Attēls . |

Lielākais bezdarbnieku ar invaliditāti skaits sadalījumā pa profesijām pēc pēdējās nodarbošanās 2018. gada septembra beigās: palīgstrādnieks – 549, apkopējs – 355, mazumtirdzniecības veikala pārdevējs – 282, sētnieks – 191, aprūpētājs – 109, pavārs – 92, apkures /krāšņu kurinātājs – 89, kravas automobiļa vadītājs – 88, pārdevējs konsultants – 81, automobiļa vadītājs – 79, šuvējs – 78.

2018. gada 9 mēnešos darbā iekārtojušās 3 128 personas ar invaliditāti, no kurām 1 276 (40,8%) ir iekārtojušās darbā, pēc kāda aktīvā NVA pasākuma pabeigšanas (izņemot KPP informatīvās dienas).

***Bezdarbnieki vecumā 50 gadi un vairāk***

|  |  |
| --- | --- |
| 2018. gada septembra beigās 38,8% no reģistrētajiem bezdarbniekiem vecumā 50 gadi un vairāk ir ilgstošie bezdarbnieki, bezdarbnieki ar invaliditāti 22,1%. Lielākais bezdarbnieku vecumā 50 gadi un vairāk, skaits sadalījumā pa profesijām pēc pēdējās nodarbošanās 2018. gada septembra beigās: palīgstrādnieks – 1 327, apkopējs – 990, mazumtirdzniecības veikala pārdevējs – 711, sētnieks – 493, apkures /krāšņu kurinātājs – 360, aprūpētājs – 314, pavārs – 296, kravas automobiļa vadītājs – 256, automobiļa vadītājs – 254, pārdevējs konsultants – 249. | Attēls . |


2018. gada janvārī – septembrī darbā iekārtojušies 12 967 bezdarbnieki vecumā 50 gadi un vairāk, no kuriem 3 738 (28,8%) ir iekārtojušies darbā pēc kāda aktīvā pasākuma pabeigšanas (izņemot KPP informatīvās dienas).

# Reģistrētās darba vietas valstī

2018. gada 9 mēnešos NVA reģistrētas 70 002 brīvās darba vietas, kas ir par 14 709 jeb 26,6% vairāk salīdzinot ar 2017. gada janvāri – septembri.

Š.g. septembra beigās bija reģistrētas aktuālas 24 181 brīvās darba vietas (vairāk nekā divas reizes pārsniedz aktuālo brīvo darba vietu skaitu, salīdzinot ar 2017. gada septembri).

Attēls .



Visvairāk brīvo darba vietu skaits, salīdzinot ar atbilstošo periodu pirms gada, pieaudzis **būvniecībā** – betonētājs, apdares darbu strādnieks, ēku celtnieks, palīgstrādnieks, namdaris, mūrnieks, ēku siltinātājs, būvnieks, kā arī **administratīvo un apkalpojošo dienestu darbībā** – noliktavas darbinieks, ēku celtnieks, koka būvkonstrukciju montētājs, metālmateriālu metinātājs, klientu apkalpošanas operators, kravas automobiļa vadītājs, mežcirtējs, zivju apstrādātājs.

Tabula .



Lielākais brīvo darba vietu **pieaugums** gada griezumāvērojams **zemas** **kvalifikācijas profesijās** (palīgstrādnieks, ceļa būves palīgstrādnieks, ceha strādnieks, tirdzniecības zāles darbinieks, būvstrādnieks, izstrādājumu marķētājs) **un** **vidējas kvalifikācijas profesijās**, īpaši kvalificētiem lauksaimniecības, mežsaimniecības un zivsaimniecības darbiniekiem: mežcirtējs, mežstrādnieks, zāģētājs (meža jomā), gaļas un ādu apstrādātājs.

Tabula .

**Darba devēju aktuālās pieprasītākās profesijas 2018. gada septembra beigās (Top 10)**

|  |  |
| --- | --- |
| Attēls . | Attēls . |

|  |  |
| --- | --- |
| Attēls . |  |

***Ilgstoši neaizpildītās brīvās darbvietas***

2018. gada septembra beigās NVA bija reģistrētas **16 885 ilgāk par 1 mēnesi neaizpildītas brīvās darbvietas**, kas sastāda 69,8% no brīvo darba vietu kopskaita pārskata perioda beigās (24 181). Lielākais ilgstoši neaizpildīto vakanču īpatsvars vērojams Latgales (73,7%) un Rīgas (72,0%), savukārt mazākais Kurzemes un Vidzemes, attiecīgi 49,7% un 52,7%. Galvenokārt ilgstoši vakances Latgalē nevar aizpildīt lieli būvniecības un apstrādes rūpniecības nozares uzņēmumi.

|  |  |
| --- | --- |
| TOP profesijas **Latgales reģionā**, kurās darba tirgus pieprasījums nesakrīt ar piedāvājumu (nav aizpildītas vairāk par 6 mēnešiem): apdares darbu strādnieks, kravas automobiļa vadītājs, namdaris, skārdnieks, betonētājs, metālmateriālu metinātājs, apmetējs, liftu elektromehāniķis. Rīgā: betonētājs, namdaris, kravas automobiļa vadītājs, ceļa būves palīgstrādnieks, furgona vadītājs. Zemgalē: remontatslēdznieks, metāla būvkonstrukciju montētājs, virpotājs, autokrāvēja vadītājs, montētājs. Vidzemē: kravas automobiļa vadītājs, vilcējautomobiļa vadītājs. Kurzemē: būvdarbu vadītāja palīgs, pārdošanas speciālists, būvdarbu projekta vadītāja palīgs, metāla apstrādes iekārtas operators, mehānikas inženieris, konstruktors. | Tabula . |

# Informācija par NVA īstenotajiem pasākumiem un darbiekārtošanās

2018. gada 9 mēnešos dalību NVA pasākumos (t.sk. KPP un karjeras konsultācijas) uzsāka 78 111 persona (unikālās personas), kas piedalījās 197 628 aktivitātēs. 2017. gada 9 mēnešos 86 852 personas (unikālās personas) piedalījās 206 645 aktivitātēs.

Attēls .




*-Iekļauti Jauniešu garantijas (turpmāk – JG) pasākumos iesaistītie*

*-Pasākumā Atbalsts reģionālai mobilitātei iekļauti gan apmācībās, gan subsidētajā nodarbinātībā iesaistītie.*

**2018. gada janvārī – septembrī darbā iekārtojušies 50 821** bezdarbnieki, no kuriem 17 748 (34,9%) bezdarbnieki ir iekārtojušies darbā pēc kāda aktīvā pasākuma pabeigšanas (izņemot KPP informatīvās dienas).

Attēls .



Pabeiguši dalību periodā no 2017.gada 1.aprīļa līdz 2018.gada 31.martam un **iekārtojušies darbā pirmo 6 mēnešu laikā pēc pasākuma pabeigšanas** (periodā līdz 30.09.2018.)

attēls .



# NVA klientu interese par darbu ārzemēs

|  |  |
| --- | --- |
| NVA klientiem, kas plāno doties darba meklējumos ārpus Latvijas, 2018. gada janvārī – septembrī EURES speciālisti snieguši 463 konsultācijas. Vislielāko interesi klienti izrāda par darba iespējām Vācijā – 27%, Nīderlande – 15%, (*viens cilvēks var būt interesējies par vairākām valstīm, profesijām un nozarēm)*. Tāpat arī sniegtas 55 konsultācijas ārvalstu klientiem, kuri izrādījuši interesi par darba iespējām Latvijā.  Lielākā interese par darbu ārzemēs ir **vienkāršajās profesijās** (apkopēji, lauksaimniecības un fermas strādnieki, iesaiņotāji u.c.) – 38%, **transporta jomas profesijās** (autovadītāji, automehāniķi, celtņu vadītāji u.c.) – 10%, **tūrisma, viesnīcu, restorānu personāls** (viesmīļi, bārmeņi, pavāri, konditori, viesnīcu reģistratori u.c.) – 10%. | Attēls . |

Attēls .



Vislielākā interese par darbu ārzemēs ir lauksaimniecības mežsaimniecības un zivsaimniecības nozarē 22%, apstrādes rūpniecībā – 19%, kā arī transporta un uzglabāšanas nozarē – 14%.

# NVA klientu auditorija (NVA mājas lapas lietotāji)

Šā gada **janvārī – septembrī** NVA CVVP portālu apmeklējuši 635 116 unikāli lietotāji, kas ir par 71 883 jeb 13% vairāk, salīdzinot ar iepriekšējā gada atbilstošo periodu. Lielākais lietotāju skaits ir no Latvijas – 611 615 jeb 95%, tai seko Lielbritānija, Vācija, Zviedrija.

Attēls .



# Apkopojošā statistika

Tabula .

|  |  |  |  |  |  |
| --- | --- | --- | --- | --- | --- |
|  | 31.12.2014. | 31.12.2015. | 31.12.2016. | 31.12.2017. | 30.09.2018. |
| Reģistrēto bezdarbnieku skaits | 82 027 | 81 780 | 78 357 | 63 121 | 56 734 |
| Reģistrētā bezdarba līmenis | 8,5 | 8,7% | 8,4% | 6,8% | 6,1% |
| Cilvēku, kas gada laikā saņēmuši reģistrētā bezdarbnieka statusu, skaits (plūsma reģistrētajā bezdarbā) | 100 902 | 104 557 | 102 298 | 87 335 | 64 198 |
| Kopējais apkalpoto klientu skaits (uzskaitē gada sākumā + saņēmuši bezdarbnieka statusu) | 194 223 | 186 584 | 184 078 | 165 692 | 127 319 |
| Vidējais bezdarba ilgums (dienās) gada laikā | 221 | 199 | 197 | 194 | 176 |
| Gada laikā reģistrēto vakanču skaits | 43 139 | 51 343 | 56 328 | 71 342 | 70 002 |
| Darbā iekārtojušos cilvēku skaits (gada laikā) | 73 115 | 69 266 | 72 286 | 67 085 | 50 821 |
| Ilgstošā bezdarba īpatsvars | 33,0% | 29,7% | 28,7% | 28,7% | 26,6% |
| Atbalstu saņēmušo cilvēku skaits (unikālās personas visos pasākumos) | 115 457 | 99 161 | 113 186 | 105 929 | 78 111 |
| \*Subsidētajā nodarbinātībā iesaistīto bezdarbnieku skaits (unikālie) | 2 613 | 2 395 | 2 734 | 2 619 | 1 313 |
| \*\*Apmācību pasākumos iesaistīto skaits (unikālie) | 20 548 | 15 839 | 20 545 | 17 937 | 14 774 |

\*Darbam nepieciešamo iemaņu attīstība nevalstiskajā sektorā, Pirmā darba pieredze jaunietim, Pasākums noteiktām personu grupām projekts, t.sk. JG

\*\*Profesionālā un neformālā apmācība, t.sk. JG

1. Kopējais iekārtojušos darbā bezdarbnieku skaits ar ceturkšņa pārrēķinu pēc VID datiem [↑](#footnote-ref-1)